**Budapest Főváros VIII. kerület Józsefvárosi Polgármesteri Hivatal**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal   
Gazdálkodási Ügyosztály Kerületgazdálkodási Iroda  
  
Közútkezelő ügyintéző**

munkakör betöltésére.

*Ügyszám: 17/11-3/2021*

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1082 Budapest, Baross utca 63-67.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

A 29/2012. (III. 7.) Korm. rendelet 1. számú melléklet 20. pont „Gazdasági és üzemeltetési feladatkör”

**A munkakörhöz tartozó főbb tevékenységi körök:**

A közút nem közlekedési célú igénybevételéhez kapcsolódó tulajdonosi, közútkezelői és munkakezdési hozzájárulások kiadása, útnyilvántartások kezelésével kapcsolatos feladatok ellátása.

A közút nem közlekedési célú igénybevételéhez kapcsolódó tulajdonosi hozzájárulás kiadása:

- tulajdonosi döntést igénylő előterjesztések elkészítése, döntésről a kérelmező értesítése, ennek keretében kapcsolattartás, egyeztetés az ügyfelekkel, az önkormányzat egyéb szervezeti egységeivel, és a Józsefvárosi Gazdálkodási Központ Zrt.-vel a döntés előkészítése érdekében.

- szükség esetén helyszíni bejárásokon való részvétel, valamint terület átadás-átvételi eljárás lefolytatása a Józsefvárosi Gazdálkodási Központ Zrt. Városüzemeltetési Igazgatóságának közreműködésével.

A közút nem közlekedési célú igénybevételéhez kapcsolódó közútkezelői és munkakezdési hozzájárulás kiadása:

* közútkezelői hozzájárulások, igazolások kiadása a közút nem közlekedési célú igénybevételéhez kapcsolódó tulajdonosi hozzájárulásokkal összhangban,
* munkakezdési hozzájárulások kiadása a közút nem közlekedési célú igénybevételéhez kapcsolódó tulajdonosi hozzájárulásokkal és a közútkezelői hozzájárulásokkal összhangban,
* közútkezelői és munkakezdési hozzájárulások nyilvántartása, díjbefizetés ellenőrzése.

Útnyilvántartások, ezzel összefüggő statisztikák kezelése, adatszolgáltatás más szervezetek, hatóságok részére.

A feladat ellátása precíz munkavégzést, és a határidők szigorú betartását igényli

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a(z) vonatkozó helyi rendelet, és a Közszolgálati Szabályzat rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Műszaki, gazdasági középiskolai végzettség; vagy középiskolai végzettség és közgazdasági, közszolgálati, gépészet, elektrotechnika-elektronika, informatika szakmacsoportba tartozó szakképesítés.
* Felhasználói szintű MS Office (irodai alkalmazások),
* Vagyonnyilatkozat tételi eljárás lefolytatása

**A pályázat elbírálásánál előnyt jelent:**

* 1-3 év közigazgatási területen szerzett gyakorlat.
* Felsőoktatásban szerzett műszaki végzettség.
* Önkormányzatnál vagy önkormányzat intézményénél vagy önkormányzat által alapított gazdasági társaságnál szerzett szakmai tapasztalat.

**A pályázat részeként benyújtandó iratok, igazolások:**

* 3 hónapnál nem régebbi hatósági erkölcsi bizonyítvány, vagy annak megigénylését igazoló elismervény,
* fényképpel ellátott önéletrajz a Kttv. 5. mellékletében meghatározott kötelező adatkörrel és a 87/2019. (IV.23.) Korm rendelet 9. § és 1. mellékletben foglaltak figyelembevételével,
* iskolai végzettséget, szakképzettséget igazoló okmányok másolata, közigazgatási szakmai gyakorlat hitelt érdemlő igazolása,
* motivációs levél és a munkakör ellátásával kapcsolatos szakmai elképzelések bemutatása,
* vagyonnyilatkozat-tételi kötelezettség teljesítésének vállalására vonatkozó nyilatkozat,
* nyilatkozat arról, hogy a pályázat elbírálásában résztvevők a pályázó személyi anyagát megismerhetik, pályázati anyagban foglalt személyes adatainak kezeléséhez a pályázati eljárással összefüggésben hozzájárul,
* a pályázó arra vonatkozó nyilatkozatát, hogy nem áll cselekvőképességet kizáró ok vagy korlátozó gondnokság alatt, kinevezése esetén nyilatkozat arra vonatkozóan, hogy munkaköri összeférhetetlenség vele szemben nem áll fenn (Kttv.84-85 §), nem áll hivatalvesztés fegyelmi hatálya alatt, amely miatt közigazgatási szervnél nem alkalmazható.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2021. november 20.

A pályázati kiírással kapcsolatosan további információt Borbás Gabriella ügyosztályvezető nyújt. Elérhetőség: borbas.gabriella@jozsefvaros.hu.

**A pályázatok benyújtásának módja:**

* Postai úton, a pályázatnak a Budapest Főváros VIII. kerület Józsefvárosi Önkormányzat Polgármesteri Hivatal címére történő megküldésével (1082 Budapest, Baross utca 63-67.). Kérjük a borítékon feltüntetni a pályázati adatbázisban szereplő azonosító számot: 17/11-3/2021., valamint a munkakör megnevezését: közútkezelői ügyintéző
* **vagy**
* Elektronikus úton Jegyzői Kabinet Személyügyi Iroda részére a szemelyugy@jozsefvaros.hu e-mail címen keresztül

**A pályázati eljárás, a pályázat elbírálásának módja, rendje:**

A pályázatokról az előkészítő bizottság által felállított rangsor figyelembevételével a jegyző a polgármester egyetértésével dönt. A pályázat eredményéről a pályázók legkésőbb az elbírálástól számított 15 napon belül írásban tájékoztatást kapnak.

**A pályázat elbírálásának határideje:** 2021. december 1.

**A munkáltatóval kapcsolatos egyéb lényeges információ:**

A hivatal vezetése hangsúlyt fektet a szervezet működése kapcsán a nyilvánosságra, valamint arra, hogy a hivatali munkavégzés során érvényesítésre kerüljön az esélyegyenlőség, a teljesítmény tisztelete, a szolidaritás és a méltányosság.

A közszolgálati jogviszony 6 hónap próbaidő kikötésével jön létre.

A Polgármesteri Hivatalnál foglalkoztatott köztisztviselők illetményalapja 55.000 Ft.

A cafetéria juttatás éves összege bruttó 265.000 Ft.